**1. ชื่อผลงาน/โครงการพัฒนา :** ระบบการเฝ้าระวังภาวะโลหิตจาง (Anemia) จากการใช้ยา Zidovudine (AZT) ปี 2557

**2. คำสำคัญ**: Intensive ADR , anemia

**3. ชื่อและที่อยู่องค์กร :** คลินิกผู้ติดเชื้อเอชไอวี/ผู้ป่วยเอดส์ กลุ่มงานเภสัชกรรมและคุ้มครองผู้บริโภค โรงพยาบาลศีขรภูมิ

**4. สมาชิกทีม :** ภญ.กัลยารัตน์ สมปู่ ตำแหน่งเภสัชกรชำนาญการและคณะ

**5. เป้าหมาย :** เพื่อเฝ้าระวังและป้องกันการเกิดภาวะ Severe หรือ Life-threatening anemia ในผู้ป่วยที่ได้รับยาต้านไวรัสเอชไอวีที่มีส่วนประกอบของ AZT

**6. ปัญหาและสาเหตุโดยย่อ :** จากนโยบาย D4T phase-out ที่แนะนำให้ลดการใช้ยา Stavudine (D4T) และเปลี่ยนเป็นยา AZT แทน เพื่อป้องกันการเกิดอาการไม่พึงประสงค์จากการใช้ยา D4T ส่งผลให้ผู้ป่วยที่ได้รับยา AZT มีจำนวนมากขึ้นเมื่อเปรียบเทียบกับหลายปีก่อนหน้านี้ ยา AZT มีรายงานอุบัติการณ์ภาวะ Anemia ร้อยละ 1.1 – 4 ซึ่งสปสช. ได้สนับสนุนค่าชดเชยการตรวจทางห้องปฏิบัติการตามชุดสิทธิประโยชน์สำหรับ CBC 1 – 2 ครั้ง/ปี ตามภาวะโรคของผู้ป่วย ซึ่งไม่เพียงพอในการเฝ้าระวังภาวะ Anemia จาก AZT ที่อาจเกิดขึ้นได้ คลินิกผู้ติดเชื้อ/ผู้ป่วยเอดส์ จึงกำหนดให้ผู้ป่วยทุกรายที่ได้รับยาที่มีส่วนประกอบของ AZT ได้รับการตรวจ CBC เพิ่มขึ้นจากชุดสิทธิประโยชน์ที่กำหนดโดย สปสช. และโรงพยาบาลเป็นผู้รับภาระค่าใช้จ่ายที่เพิ่มขึ้น

**7. กิจกรรมการพัฒนา :**

7.1 ตรวจ CBC ผู้ป่วยทุกรายก่อนการเริ่มยาต้านไวรัสสำหรับผู้ป่วยที่ได้รับยาที่มีส่วนประกอบของ AZTจะทำการตรวจ CBC 2 – 3 สัปดาห์แรกหลังเริ่มยา และทุก 3 เดือน ในช่วงปีแรก หรือทุกครั้งที่ผู้ป่วยมารับบริการ หลังจากนั้นตรวจทุก 6 เดือน

7.2 ผู้ป่วยที่มีความเสี่ยงในการเกิดภาวะ Anemia หรือผู้ที่ใช้ยาที่มีฤทธิ์กดไขกระดูกร่วมด้วยจะเลือกใช้สูตรยาต้านไวรัสที่ไม่มีส่วนประกอบของ AZT

7.3 เมื่อพบว่าผู้ป่วยมีภาวะ Moderate anemia หรือรุนแรงกว่า จะเปลี่ยนยา AZT เป็น NRTI ชนิดอื่น และให้ Iron supplement จนกว่าระดับ Hgb จะเข้าสู่ภาวะปกติ

**8. การวัดและผลของการเปลี่ยนแปลง**

|  |  |  |
| --- | --- | --- |
| ปีงบประมาณ  | ผู้ป่วยได้รับการติดตามภาวะ Anemia (ครั้ง) | ผลการประเมินภาวะ Anemia (ครั้ง) |
| Life-threatening(Hgb< 6.5 g/dL) | Severe(Hgb 6.5 – 7.9 g/dL) | Moderate(Hgb 8 – 9.4 g/dL) | Mild(Hgb 9.5 – 10.9 g/dL) | Normal(Hgb> 11 g/dL) |
| ปี 2551 – 2556 | N/A | 10 | N/A | N/A | N/A |
| ปี 2557 | 265 | 3 | 2 | 1 | 16 | 243 |

**9. บทเรียนที่ได้รับ :** การประเมินภาวะ Anemia ในผู้ป่วยทุกรายที่ได้รับยา AZT อย่างสม่ำเสมอ โดยใช้ผลการตรวจ CBC ในวันที่มารับบริการ จะช่วยป้องกันการเกิดภาวะ Severe หรือ Life-threatening anemia ได้ รวมทั้งมีผลช่วยลดค่าใช้จ่ายในการเข้ารับการรักษาในโรงพยาบาลด้วยภาวะดังกล่าว

**10. การติดต่อกับทีมงาน :** ภญ.กัลยารัตน์ สมปู่ เภสัชกรชำนาญการ คลินิกผู้ติดเชื้อเอชไอวี/ผู้ป่วยเอดส์ กลุ่มงานเภสัชกรรมและคุ้มครองผู้บริโภค โรงพยาบาลศีขรภูมิ จังหวัดสุรินทร์ โทร 09-5669-6358 Email : ksompu@yahoo.com